NORDIRLANDS POLITIKORPS DOWN
Jeg arbejdede den dag i en caribisk restaurant.
Det var en varm dag. Der faldt tordenbyger.
David og jeg tog ud og drikke efter arbejde.
Vi tog hen til en lokal natklub. Jeg kan ikke huske navnet.
Vi mødte Susan Harper der.
Hun inviterede os med hjem. Jeg tror, hun boede sammen med nogen,
men der var ikke nogen hjemme.
-Vi gik op til hendes værelse. -Jer alle tre?
Ja.
Hvad skete der?
Hun og David havde sex.
Og du?
Jeg så på.
Hvilken slags sex?
Almindelig sex.
Hvad skete der så?
David gik.
Han gik ud for at finde mere at drikke.
Efterlod os sammen.
Fortsæt.
Vi...
Jeg inviterede hende til at prøve noget lidt anderledes.
Hvad?
En sexleg.
Hvad der skete, var et uheld.
Var I enige om legen?
Ja.
Hvorfor blev denne David Alvarez fundet skyldig,
hvis han ikke engang var der?
Og hvorfor mord? Hvorfor ikke manddrab?
Det er kompliceret.
Fandt David Alvarez et sted, der ville sælge noget alkohol?
Det ved jeg ikke. Han kom aldrig tilbage.
Må jeg bede om noget vand?
Er du...
...kommet i tanke om mere i forhold til de andre anklager?
Nej.
Det vil se dårligt ud, hvis du stopper med at svare nu.
Bare pas på med, hvad du siger.
Så på dette tidspunkt blev du efterladt alene med Susan Harper?
Ja.
Hvad skete der så?
Jeg foreslog, at hun prøvede noget en lille smule mere ophidsende
end det sex, hun havde haft med David.
Hvad?
Jeg havde eksperimenteret.
Med?
Bevismateriale 132.
Jeg har aldrig set disse før.
-Indrømmer du, det er dig? -Han indrømmer ingenting.
FORHØRSLOKALE 2 KAMERA 2
Eksperimenter med seksuel kvælning,
er det den slags opførsel, du involverede Susan Harper i?
Jeg råder dig til ikke at besvare spørgsmålet.
Ja.
Hvordan?
Specifikt.
Hendes hoved i en plastikpose.
Bundet om halsen?
Nej, bare en tynd plastikpose.
Bandt du hendes hænder?
Nej, hendes hænder var frie.
Var det dit forslag at bruge posen?
-Ja. -Hvorfor?
Den samme grund som på disse billeder.
For at føle sig i kontrol, for at føle sig uden kontrol,
for at føle sig magtfuld...
...for at føle sig svag, føle frygt...
-...at blive stolet på. -Var det meningen, du skulle fjerne den?
Hun skulle.
Ved begyndelsen af orgasmen, rive posen af...
Det får iltmættet blod til at flyde til hjernen
og giver en følelse af eufori.
Eller døden.
-Desværre, ja. -Desværre?
Forstod hun risiciene ved en sådan opførsel?
-Det tror jeg. -Forklarede du det?
Det husker jeg ikke.
Hvorfor fjernede du ikke posen for hende,
hvis hun mistede bevidstheden? Så du ikke, at hun var ved at kvæles.
Jeg så ikke på hende.
Jeg gav hende oralsex.
Vi havde drukket, taget kokain. Måske er det derfor, hun døde.
Og dog afsoner David Alvarez, som ikke engang var der på det tidspunkt,
en livstidsdom for mord.
Hans valg.
Hvorfor? Hvorfor ville han tage det valg, tror du?
Det ved jeg ikke. Du må spørge ham.
Hvad gjorde du, da du så, hvad der var sket?
Ringede du efter en ambulance? Ringede du efter politiet?
-Nej. -Hvorfor ikke?
-Det tænkte jeg ikke på. -Hvad gjorde du?
Ryddede op.
Er det derfor, der stod en vaskebalje ved sengen?
Ja.
Jeg hentede vand og vaskede hende.
Jeg hældte det ud i badekarret.
Jeg ville have sat den tilbage i køkkenet.
Jeg må have glemt det.
Hvad farve var baljen?
Grøn, tror jeg.
Så du efterlod hende bare i hendes værelse, på hendes seng?
-Ja. -Hvad gjorde du så?
-Jeg gik rundt i gaderne. -Og derefter?
Jeg forlod London. Jeg tog tilbage til Belfast.
-Og så blev du til Paul Spector? -Ja.
Havde du nogen kommunikation med David Alvarez?
-Nej. -Ikke på noget tidspunkt?
Nej.
Jeg spørger dig igen.
Hvorfor ville han tage skylden, tror du?
Han må have følt, at han gjorde det rette.
Men hvorfor ville han tro...
...at tage skylden var det rette at gøre?
Det må du fortælle mig.
Han sagde, han følte, han skyldte dig det.
Hun taler.
Han sagde, han følte, han skyldte dig meget,
fordi du beskyttede ham som barn.
Gjorde jeg?
Du fortalte mig,
at fader Jensen ikke misbrugte dig på Gortnacul.
Du sagde, at du gjorde dig selv ulækker, så han ikke ville røre dig.
Det husker jeg ikke.
Jeg husker ikke at have talt med dig før.
Men alle drenge der blev misbrugt på en eller anden måde.
Ingen undslap.
Faktisk...
...blev nogle drenge udpeget til specialbehandling.
Og du
var en af fader Jensens favoritter.
Han gav dig endda et kælenavn.
Han kaldte dig "Den smukke dreng."
Han valgte dig til at være hans favorit i et helt år.
Da tiden kom, hvor du skulle vælge din efterfølger,
så du lige forbi David Alvarez.
Du valgte en anden dreng.
Og derfor er han for evigt taknemmelig.
Eller i det mindste indtil det stod klart,
at den ven han beskyttede fra en uheldig, fatal ulykke...
...var faktisk en ven, som på det tidspunkt var
i begyndelsen af en karriere som seriemorder.
Drop skuespillet, Peter.
Ej din tilståelse.
Hav modet af dine overbevisninger,
og tilstå, at du husker det hele.
Du husker alting.
Undskyld, men du skader med vilje min klients sag.
Jeg vil have dette fjernet fra udskrifterne.
Var du ikke bange for, at politiet skulle komme efter dig?
Komme efter Peter Baldwin, mener du?
Som ikke havde fast bopæl i London?
Nej, det var jeg ikke.
Et år senere var jeg Paul Spector og boede i Belfast,
snart en gift mand med et barn.
Når sandheden skal frem, så tænkte jeg ikke meget på Alvarez og Susan Harper.
I ved...
...at man har fortalt mig meget om Paul Spector, siden jeg blev skudt.
I begyndelsen var jeg rædselsslagen.
Men så må jeg tilstå...
...lidt efter lidt...
...begyndte han at interessere mig...
Paul, venligst hold dig til fakta omkring Susan Harpers død...
...og undgå spekulationer om ting, du ikke kan huske.
Spekulationer interesserer mig.
Jeg har fået at vide, jeg lagde Sarah Kays undertøj
på hendes seng i form som hendes krop.
Det er, hvad jeg plejede at gøre som barn.
Lægge min mors tøj frem på sengen
i hendes form og forestille mig, at hun stadig var der.
Det ophidsede mig.
Da jeg så var lidt ældre, 12, 13...
...så fik jeg fat i kvindeundertøj, når jeg kunne.
Jeg brugte det til onani.
Er det perverst?
Var det starten på noget, der ledte mig hertil?
Eller var det tidligere?
Gortnacul?
Eller endnu tidligere, min mors død?
Jeg vil gerne vide det.
Jeg vil gerne kende den rigtige mig.
Så hold op med at gemme dig bag hukommelsestab.
Vi bærer alle masker til en vis grænse.
Du gør i hvert fald.
Der er minder...
Tanker, der føles som minder...
...der begynder at komme tilbage til mig.
Dette forhør er gået udover, hvad der blev sagt, var dets formål.
Og der er en stemme.
Der er en stemme, der siger: "Vi mister ham, vi mister ham."
Så...
...der må være en person, der bekymrer sig om, jeg lever eller dør.
Det var mig.
Det var min stemme.
Og jeg bekymrede mig.
Jeg syntes, at døden ville være for nemt for dig.
For nem en udvej.
Og jeg ønskede ikke, at du skulle snyde systemet.
Og det gør jeg stadig ikke.
Jeg ønsker, du bliver straffet for de forbrydelser, du har begået.
Rose Stagg havde så meget ret angående dig.
Hun så lige igennem dig...
...dit infantile begær
efter at have et fanget og betaget publikum.
Du vil bare lægges mærke til.
Du vil bare være centrum for opmærksomhed,
have specialbehandling,
sætte dit aftryk.
Men det er alt sammen skuespil.
Alt det hele.
Du optræder for mig, for din advokat...
...din læge, din sygeplejerske,
din psykiater, selv din familie.
Det er alt sammen bare...
...en stor forestilling...
...som beskyttelse...
...mod det skræmmende, sorte hul i dit hjerte.
Men ved du hvad, Paul?
Det er på tide at blive voksen.
Det er på tide at tage ansvar for, hvad du har gjort.
Lad os stoppe denne ynkelige forestilling.
Jeg må virkelig insistere på en pause nu.
Jeg har brug for tid med min klient til at forberede en udtalelse
omkring Susan Harpers død, som han vil læse.
Forhøret standses midlertidigt klokken 15.47,
så Paul Spector kan tale med sin advokat.
Hent fængselsbetjenten.
Morder!
Få dine hænder af mig!
Rør ikke ved mig! Hører du?
Læg ikke dine hænder på mig!
Har du drukket?
Eskorter hr. Healy ud herfra.
Hvor er den fandens ambulance?
Det er okay.
Kør.
Kør!
Jeg ryster.
-Hvor meget så du? -Min monitor gik ud.
Angrebet på Gibson...
Ja, det stoppede ikke der.
Sikke en måde at slutte det hele på.
Slutte? Hvad mener du?
Vi kan umuligt repræsentere ham nu.
Hvorfor ikke?
Jeg har aldrig set vold som det før.
Hvad har vi lige været vidner til? Den samme ting du beskrev.
Deres besættelse af hinanden.
Fremkomsten af "Onde Paul" under pres.
Hvis Larson ikke finder bevis på dissociativ lidelse,
en spaltet personlighed, så finder vi en psykiater, der vil.
Så kan vi spille kortet "uskyldig grundet sindssyge"
eller om nødvendigt "skyldig, men sindssyg."
Jeg kan ikke, Sean. Jeg kan ikke være i det samme lokale som ham.
Jeg forstår det. Du beundrer hende. Du vil være hende, når du bliver stor.
Faktum er, at hvis du ikke kan gøre den anklagede til dit fokus,
så burde du ikke være forsvarsadvokat.
-Sikkert ikke kriminaladvokat overhovedet. -Fint.
-Hvad? -Du er alene om det.
Åbn munden for mig.
Bid tænderne sammen.
-Smerter? -Nej, nej.
Ingen knasende lyde? Ingen problemer med synet?
Nej.
Jeg tror, du har en minimal kindbensfraktur.
Du skal være på flydende kost i to uger eller deromkring.
Selvom blødningen er overvældende,
er såret småt og kræver måske et sting eller to.
Skyl såret med saltvand, og så kigger jeg på det.
Hvis du vil lægge dig ned, tak.
-Smerter? -Lidt.
Skal jeg tjekke for blod i urinen?
Ja, tak.
Jeg vil gerne beholde dig til observation i nat.
Nej, det er ikke nødvendigt.
Vær ikke bekymret, det er kun en seng og morgenmad.
Jeg syer lige det øjenbryn.
Jeg tænkte, jeg lige ville se til dig, før jeg går.
Hvad er klokken?
Lidt over 2.00.
Det er min niende nattevagt i træk. Jeg har været på vagt i 17 timer.
Jeg bliver for gammel til det her.
Men jeg vædder med, du er glad for, jeg reddede hans liv.
Hvordan har Tom Anderson det?
Han brækkede armen.
Han gennemgik en lukket reposition for at sætte knoglerne på plads.
-Jøsses. -Han er sendt hjem
med armen i gips.
I lyset af...
...at det formindsker risikoen for at udvikle posttraumatisk stresssyndrom,
hvis man ikke sover efter en dårlig oplevelse,
skulle jeg måske...
...holde dig vågen lidt længere i det mindste...
Har du ikke et hjem, der venter?
Det har jeg. Og en kone og fem børn faktisk.
Fra en datter på tolv til en søn på syv måneder.
Hvis jeg tager hjem nu...
...så er der bleskift og sutteflaske klokken fire.
Så jeg kan lige så godt sidde med dig lidt.
Jeg vil stille dig spørgsmål.
Virkelig?
Ja.
Værsgo.
Kan du lide blomster?
Selvfølgelig.
Kan du spille et instrument?
Jeg kunne spille violin, da jeg var lille.
Har du nogensinde været lykkelig?
Hvis ja, hvornår?
Da jeg var barn,
inden min far døde.
Har du nogle rigtige venner?
Et par stykker. Ja.
Har du nogensinde ønsket, at nogen døde?
Ja, det har jeg.
Er du god til at svømme?
Meget.
Er mænd eller kvinder stærkest, tror du?
-Hvad tror du? -Kvinder, uden tvivl.
Det er på tide, I tager jer sammen og overtager.
Det sker alligevel, så hvorfor ikke komme i gang?
Hvad er din yndlingsårstid?
Forår.
Har hr. Spector udgjort en trussel for sig selv eller andre i ugens løb?
Der har ikke været brud på protokollen,
siden han er kommet tilbage.
Ellers noget fra testresultaterne?
Har du fundet tvingende uoverensstemmelser?
Nej, det har jeg ikke,
hvilket ikke er overraskende givet hans professionelle viden.
Jeg ved, det ligger i din natur
at udlede usynlige, ubevidste processer bag hukommelsestab,
og at det er en usædvanlig læge, der vil tage den risiko
at konkludere skriftligt, at nogen simulerer,
men med respekt
mener jeg, det er, hvad du burde gøre.
Gør du?
CT-skanningen af hovedet med og uden kontrast var normal.
MR-skanningen af hjerne og rygmarv viste normale resultater.
Det er intet bevis på strukturel hjerneskade
i de neurologiske undersøgelser eller scanningerne.
Givet hans historik med at lyve og med alt, hvad han står til at vinde
fra overdrivelse og fremstilling af de symptomer,
må hukommelsestabet være simuleret.
Han har bevist, hvor farlig han er.
Det må være falskt.
Det er ikke mig.
Hvad?
Jeg ser på min krop, og det er ikke mig.
Det tager tid at vænne sig til, det er det hele.
-Tag det her. -Mange tak.
Vi har fået en rapport fra ungdomsfængslet.
Det ser ud til, at Katie Benedetto skader sig selv.
Hvordan?
Hun skærer sig selv med et stykke ben.
Hvad?
De tror, hun må have fundet det i sin mad.
Herregud.
Er der et lykkeligt minde
fra dit liv, som du kan huske?
Jeg plejede at tænke, at der var en sort hul indeni mig...
...som intet kunne fylde.
Så fik jeg en datter.
Jeg husker første gang, jeg lagde hende til at sove.
Jeg stod der med hende i mine arme...
...og vuggede hende.
Jeg så på hende hele tiden. Hun så op på mig.
Jeg begyndte at føle, at hun stolede på mig...
...at hun følte sig tryg.
Det må hun have gjort, for hendes øjne begyndte at lukke sig...
...lidt efter lidt...
...og så sov hun.
Det er et godt minde.
Hvorfor angreb du Stella Gibson?
Hvorfor brækkede du den unge mands arm?
Der er en synlig og en usynlig verden.
Det er derfor, folk kommer til skade.
Tror du, jeg kan behandles?
Selvfølgelig.
Kureres?
Det er anderledes.
Hvad ville du gøre for mig, hvis jeg var din patient?
Forsøge at få dig til at fokusere mere bevidst på tingene, som de er.
Styrke klare tanker og åbenhed.
Forsøge at udvikle en evne i dig
til at opleve en følelse uden nødvendigvis at handle på den.
Forsøge at sætte dig i stand til at se forskellen mellem tanker og virkelighed.
Jeg forestiller mig, at du er en god far.
Hvad mener du med "en god far"?
En, der er til stede...
...for sine børn.
Har nogen nogensinde fortalt dig,
at man sommetider har onde drømme, man ikke kan huske?
Har din mor eller din far nogensinde fortalt dig det?
Ja, min mor tog mig med til lægen engang.
Har du haft onde drømme, siden du kom til Joan og Stephen?
Det tror jeg ikke.
Det har hun ikke. Hun har sovet godt.
Far siger, at han havde onde drømme som mine, da han var på børnehjem.
Havde han?
Sagde han, hvad han drømte om?
Skræmmende ting.
Hvad føler du for din far nu, Olivia?
Jeg elsker ham...
Men?
Jeg tror ikke, jeg vil besøge ham i et stykke tid.
Hvor lang til vil der gå, før du vil se ham igen?
Når jeg er voksen, tror jeg. Eller hvis jeg får et barn.
Hvis jeg får et barn, så tager jeg hende måske med hen til ham.
Hvad er der sket med dit ansigt?
Jeg var i en bilulykke.
Nej, jeg var ikke.
Paul Spector angreb mig.
Jeg har også den slags mærker.
Vis mig dem.
Det kan jeg ikke.
Hvorfor ikke?
De er øverst på mit lår og under mine fodsåler.
Jeg ville ikke have, nogen skulle vide det eller se dem.
De var private.
Hvorfor gjorde du det?
Jeg tror af samme grund som du.
Hvad er det?
Vrede.
Hvad kunne du have været vred over?
Min far.
Hvorfor?
Han døde.
Hvordan?
Han var syg.
Hvor gammel var du?
Fjorten.
Min far dræbte sig selv.
Jeg troede, det var en ulykke.
Han valgte at køre på motorcykel.
Selvom jeg var bekymret, hver gang han kørte afsted...
...hver nat kom han sent hjem.
Han elskede den motorcykel mere, end han elskede mig.
Han elskede farten mere, end han elskede sin egen datter.
Det kalder jeg ikke en ulykke.
Er det derfor, du smider dit liv væk?
Du ved godt, at det ikke bringer ham tilbage...
...uanset hvor hårdt du prøver.
"Der var en mand af dobbelt gerning
Som tilplantede sin have med masser af frø
Men da frøene begyndte at gro
Var det som en have fuld af sne
Da sneen begyndte at smelte
Var det som et skib uden vand
Da skibet begyndte at sejle
Var det som en fugl uden hale
Da fuglen begyndte at flyve
Var det som en ørn i luften
Og da himlen begyndte at brøle
Var det som en løve foran min dør
Da min dør begyndte at gå i stykker
Var det som en kæp, der ramte min ryg
Og da min ryg begyndte at svie
Var det som en kniv i mit hjerte
Og da mit hjerte begyndte at bløde
Var det døden, og døden
Og døden faktisk"
DET VAR DØDEN OG DØDEN OG DØDEN FAKTISK
Jeg har brug for, at du gør mig en tjeneste.
Jeg ved, at alt føles beskidt...
...forurenet...
...men det er det ikke.
Vi har alle de stemmer i vores hoveder,
der fortæller os, at vi er fiaskoer,
fortæller os, at vores arbejde ikke er signifikant...
...at det ikke er godt nok, det tager for lang tid, det er for hårdt.
Men når det er svært...
...har vi brug for svære drømme.
Men virkelige drømme, ikke løgne.
Ikke en uvirkelighed som Paul.
Du skal kæmpe for dig selv, Katie.
For lige nu...
...er du i fare.
-Hvad er det? -Det er din chokolade.
Jeg vil ikke have den chokolade. Jeg vil have det, han har.
Du er diabetiker. Det er din specielle chokolade.
Jeg kan ikke lide det. Jeg vil have det, han har.
Det her smager som hundechokolade. Jeg spiser det ikke.
-Desværre, det er dette eller intet. -Så giv mig mine penge tilbage.
Jeg har brugt dine penge på det, du bad om.
Jeg vil have mine penge tilbage!
Mark, tag det roligt.
Jeg spiser ikke det lort. Jeg nægter!
Rolig, Mark, eller du bliver fastholdt.
Hvad sagde du? Kaldte du mig homoseksuel?
-Jeg kaldte dig ikke noget! -Du kaldte mig homoseksuel!
Mark, tag det roligt nu.
Vi har alle brug for kærlighed, og vi har alle brug for at blive passet på.
Der er for meget død og ødelæggelse.
Men venner, der elsker dig, burde...
...varme dig som solen.
Få dig til at føle dig godt tilpas med dig selv...
...ikke fryse dig med deres foragt og deres had.
Vrede tærer på vores tro om, at noget godt kan ske for os.
Paul er blevet ødelagt af sin vrede...
...hans raseri.
Og du...
...du sårede en ven...
...for at imponere ham.
Men han er ligeglad.
Han ved ikke engang, at du eksisterer.
Kom så.
Hans hoved. Pas på hans hoved!
Kom så!
Afsted! Dør!
Skrid!
Det er rigtigt, skrid alle sammen!
Skrid!
Du og jeg blev elsket så meget...
...selvom om vores fædre ikke kunne blive hos os.
Måske har vi begge brug for at blive holdt om, mens vi sørger...
...men det skal være en, der kan føle smerte over vores smerte...
...ikke svælge i den.
Ikke en, der vil forlade os.
Åh, kære gud. Ring efter en ambulance!
Ring efter en ambulance! Hvor er Spector?
Hvor er Spector?
Tjek behandlingsrummet, nedtrapningsværelset!
Tjek køkkenet!
Pis!
Baileys værelse!
Åh gud.
Få ham ned.
Hurtigt. Pas på hans hoved.
Tag bæltet.
Paul.
Undskyld.
Gibson.
Okay.
Hvad er det?
-Jeg må gå. -Hvad er der sket?
Det kan jeg ikke fortælle dig, desværre.
Er det Paul?
Farvel, Katie.
Åh gud. Dr. Larson...
Undskyld.
Paul Spector, manden anklaget for de sidste fire mord i Belfast-området,
blev fundet død i aftes i et af soveværelserne på Foyle Klinikken,
hvor han gennemgik psykiatrisk vurdering.
I morges igangsattes en efterforskning omkring dødsfaldet,
mens han var under niveau to overvågning af personalet.
Spector, 32, blev fundet død klokken 21.31.
På trods af forsøg på at genoplive ham
blev han erklæret død af læger klokken 21.51.
Foyle Klinikkens ledende læge kom også til skade under hændelsen.
Han er indlagt på hospitalet, men hans tilstand er stabil.
Hans skader anses ikke for at være livstruende.
En anden patient, Mark Bailey, 29, blev dræbt.
Hans familie er informeret.
En efterforskning i hans død er i gang.
Jeg kan bekræfte, at NIPK ikke leder efter andre
i forbindelse med mordene på Fiona Gallagher, Sarah Kay,
Alice Parker Monroe eller Joseph Brawley.
Et ligsyn vil finde sted for hvert af disse dødsfald.
KPA Eastwood vil lede forberedelsen af ligsynene.
I lyset af de seneste begivenheder og fra og med i dag...
...træder jeg tilbage fra min stilling
som hovedansvarlig for Operation Musikmand.
I tilgift har politimesteren accepteret min opsigelse.
Jeg vil gerne benytte denne lejlighed
til at takke kriminalkommissær Gibson for hendes hårde arbejde,
hendes dedikerede indsats
og hendes lederskab under efterforskningen.
Mange tak.
Det er jeg ked af.
Pas på dig selv, Dani.
I lige måde.
"I gamle dage, dengang man kunne få sine ønsker opfyldt,
levede der en konge,
som havde en datter, der var så dejlig,
at selv solen, der dog har set så meget kønt,
undredes, hver gang den skinnede på hende.
I nærheden af slottet lå der en stor, mørk skov,
og der inde var der en brønd
under en gammel lind.
Når det var meget varmt, gik kongedatteren ud i skoven
og satte sig ved vandet,
og når hun kedede sig,
spillede hun bold med en guldkugle,
som var hendes kæreste legetøj."
Mange tak.
Selv tak. Pas på dig selv.
"Da hun havde lagt sig i sin seng,
kom den kravlende og sagde:
"Jeg er træt, jeg vil sove lige så godt som du.
Hvis du ikke tager mig op til dig, siger jeg det til din far."
Så blev kongedatteren for alvor vred,
tog frøen og kastede den af alle kræfter mod væggen:
"Nu kan du vel få hvilet dig nok, din væmmelige frø!"
Det er meningen, hun skal kysse ham, ikke smide ham mod en væg.
Det er Disney.
Dette er den rigtige historie.
"Men i det samme blev hun helt forskrækket,
for i stedet for frøen
stod der en kongesøn
med kønne, gode øjne og så på hende."
DEN, DER IKKE ELSKER, FORBLIVER DØD